Odense Adresse-Contoirs Efterretninger, 1835-12-03
Spanien. Man har nu endeligen den Throntale, som Dronning Regentinden i egen Person har holdt ved Aabningen af Cortes den 16 Novbr. Ved sin Jndtrædelse hilsedes Hs. Majestæt saavel af Proceres som af Procuradores med almindelig Jubel. Jnfanten Don Francisco og hans Gemalinde vare allerede indtrufne for Hs. Majestæt. Paa Diplomaternes Tribune saae man Representanterne for Storbrittannien, Frankerig, de forenede Stater, Mexico, Columbien, Sverrig, Danmark (Hr. Kammerherre da Borgo di Primo), Belgien og Portugal. Hr. Mendizabal og de øvrige Ministre toge Plads ved Dronningens Side, hvorpaa hun holdt Talen med fast Stemme. Hun betegnede det nærværende Øieblik som Begyndelsespunctet for en ny Forsoningens og Fædrelandskjærlighedens Æra, udtalede Haabet om, snart at see Borgerkrigen endt og indre Fred vende tilbage, priste Englands og Frankrigs allerede viste, og Portugal forventede Bistand, forkyndte, at Deres Maj. Keiseren af Brasilien, Kongerne af Danmark, Sverrig, Belgien og Grækenland, samt Republiken de forenede nordamerikanske Stater vedblive at vise det samme Venskab, hvorpaa de bestandigt havde givet Beviser, at Forholdene til de andre Magter vare overeensstemmende med den af deres Regjeringer fulgte politiske Rettesnor, samt den spanske Nations Værdighed og Uafhængighed, og endeligen, at Underhandlinger ere knyttede med det spanske Amerikas Stater. Fremdeles bemærkedes, at der til Løn for den tappre Armees Troskab skal oprettes et Jnvalidehuus, at Børn af Forældre, som falde i denne Kamp, skulle opdrages i et Jnstitut, der skal kaldes Unionen, fordi Tiden for dets Oprettelse falder sammen med Udsoningen iblandt og Foreningen af alle sande Spaniere, samt at den indre bevæbnede Magt skal føre Navnet Nationalgarde, fordi dette med større Bestemthed udtrykker denne kostelige Jndretnings Natur." Tre Lovudkast af største Vigtighed anBarnes skulle forelægges: Valgloven, dette Grundlag for en representativ Regjering; Loven angaaende Trykkefriheden, Sjælen i en representativ Regjering, og en Lov angaaende Ministrenes Ansvarlighed. J Finants Departementet skulle en Deel nyttige Foranstaltninger forberedes. Med Flid skal der arbeides paa nye Love i Justitsvæsenet, og paa et nyt Reglement for Geistligheden, hvorhos der tillige skal sørges for anstændig Underholdning for Ordens Geistligheden. Cortes skulle erholde Kundskab om Alt, hvad som skeer i administrativt Hensyn for Nationen. Som et af de vigtigste Foretagender betegnes Salget af Nationalgodserne. "Regjeringen veed - hedder det i Talen "at Regjeringer aldrig have været gode Bestyrere af slige Nationalgodser, og derfor skulle de samtlige sælges. Efter Talen reiste Hr. Mendizabal sig og forkyndte med stærk Stemme, at Kongerigets Cortes=Møder vare aabnede. - Regentinden reiste samme Dags Aften tilbage til sin Residents i Prado, hvor hun vilde forblive nogle Dage. Om Aftenen var Madrid festligen illumineret. - J Mødet den 17de valgtes Dhrr. Jsturtz, A. Gonzale, Sommerulos og Ferrer til Candidater for Præsidentposten, og man var almindeligen af den Mening, at den midlertidige Præsident, Hr. Jsturis vilde vedblive at beklæde denne Post. Saavidt gaae de paalidelige Efterretninger. J Paris vilde man ogsaa have Efterretninger fra Madrid af 18de, hvorefter begge Kamrene i deres Svar paa Throntalen skulde kun have yttret liden Tillid til Hr. Mendizabal, og erklæret, at ville sætte de forrige Ministre under Tiltale. Tillige var der Tale om en Seier, som de forenede Generaler, Cordova og Evans skulde have tilfægtet sig. Men begge Efterretningerne ere sandsynligen Børs=Speculationer.